***BOKOD-SZÁKSZEND KISTÉRSÉGI ÁMK***

***MŰVELŐDÉSI HÁZA***

***BOKOD***

***2010/2011. BESZÁMOLÓ***

A művelődési házunkban munkatervünk ütemezése szerint folyt a munka.

1. ***Általános feladataink voltak a következők:***

* *Az élő hagyományok felkutatása és élővé tétele*
* *A kulturális szolgáltatások körének bővítése*
* *A szellemi életet meghatározó civil szervezetek támogatása:*

Folyamatos kapcsolatot tartunk fent a helyi, a városi, a megyei és az országos szakmai szervezetekkel, a működést érintő civil szervezetekkel. A gördülékenyebb együttműködés érdekében folyamatosan veszünk részt különböző civil fórumokon. Aktívan bekapcsolódunk a Közkincs kerekasztal munkájába. Több civil fórumot tartottunk melynek célja az volt, hogy a községben működő kisközösségeink megismerjék egymást, munkáját.

1. ***Konkrét feladatok voltak:***

* *Művelődési kisközösségek, kiscsoportok szervezése:*

A kisközösségeink folytatták tevékenységeiket (Hímző szakkör, Imakör, Borbarát kör, Diabetikus klub, Nyugdíjas klub)

Az idei évben alakult újjá a Borbarát kör. Új elnököt választottak, és egyre több alkalommal jönnek össze a Művelődési Házban. A Kör szervezte a Művelődési Házzal közösen az idei évben már 18. alkalommal a Kistérségi Borversenyt, melyen a helyi gazdák szép eredményt értek el.

* *Értékes művészeti alkotások bemutatása, közvetítése a befogadók felé* (színházi előadások, kiállítások), tudományos értékek s eredmények közkincsé tétele (ismeretterjesztés, ásványkiállítás).

Húsvétkor immár második alkalommal egy helyi alkotó Halmi Péter Pál természetfotóiból nyílt egy színvonalas kiállítás. A képek mellett húsvét alkalmából hímestojás kiállítást is szerveztünk, melyre szép számmal érkeztek a szebbnél szebb hímes tojások. terveink közt szerepel, hogy ebből hagyományt teremtve minden évben megrendezzük majd.

Szeretnénk a jövőben is hasonlóan színvonalas kiállítások formájában a többi helyi alkotót is bemutatni.

* *Szórakoztató rendezvényeket* szerveztünk a gyermek- és ifjúsági, valamint a felnőtt korosztály részére.

Elsősorban ezek a programok színházlátogatásokat takarnak.

Októberben Budapestre a Nemzeti Táncszínházba szerveztünk programot, ahol a La Fontaine: Állatmesék című előadást néztük meg. Az előadásra 85 főt sikerült elvinnünk két busszal. A program sikerén felbuzdulva további színházlátogatásokat tervezünk gyerekeknek és felnőtteknek egyaránt.

Márciusban a Filmhatás komolyzenei kamarazenekar tartott Művelődési Házunkban koncertet. A zenekar célja hogy az ilyen kis községekbe is eljutassa az igényes, élvezhető komoly zenét. A létszám lehetett volna nagyobb is, de úgy gondolom érdemes foglalkozni azzal, hogy a lehetőségekhez mérten ilyen előadásokat a helyi művelődési házban a jövőben is bemutassunk.

* Rendezvényeink szép számmal vonzották a közönséget.

Szeptemberben megrendeztük a hagyományos szüreti felvonulást és bál, melyen most idén csak az ifisek táncoltak. A menetet sok lovas színesítette. A bál bevételét a helyi futball csapat kapta.

Októberben fáklyás felvonulással emlékeztünk meg az ’56-os eseményekről.

December az advent szellemében telt a Művelődési Házban is. Négy pénteken szerveztünk programot. Az első alkalommal díszbe öltöztettük a Művelődési Házat, majd receptcserére, és ajándék készítésre vártuk az érdeklődőket. A negyedik pénteken pedig a Falukarácsonyi ünnepséggel igyekeztünk meghitt ünnepet teremteni.

Februárban községi farsangot szerveztünk. Az első alkalommal megrendezésre kerülő eseményen szép számmal öltöztek be a lakosok, és a vidám délutánon igyekeztünk elűzni a telet.

Márciusban az 1848-as forradalomról emlékeztünk meg, egy színvonalas irodalmi műsorral.

Áprilisban húsvéti együttlétet szerveztünk. A megyében élő hagyományt élesztettünk fel községünkben. Tojásgurító versenyt, nyúlfuttatást, és nyuszi szépségversenyt szerveztünk.

* *Segítséget nyújtottunk a többi intézményegység tevékenységének megtervezéséhez:*

A saját rendezvényeink (részletezésük az 1. számú mellékletben) mellett helyet adtunk a kisközösségek rendezvényeinek, a külső szervek rendezvényeinek pl.: idősek napja, nőnapi bál, borverseny, civil szervezetek együttműködési fóruma, de helyet biztosítottunk a véradásnak, tüdőszűrésnek, vadász közgyűlésnek, a Gyermekjóléti Szolgálat fogadóóráinak és értekezleteinek, a Falugazdász fogadóóráinak, közmeghallgatásoknak.

1. ***Egyéb feladatok voltak:***

* Az év elején, sor került a művelődési ház leltározására.
* Tovább folytattuk a hirdetési és reklámtevékenységet, mellyel a falu lakosságának tájékoztatása volt a cél.
* Kölcsönzés, bérbeadás:

Ebben az évben 48 vásárnak, és 14 termékbemutatónak adtunk helyet, melyekből összesen 196.860 Ft bevételünk származott a posta által fizetett bérleti díjon túl.

Ezek a tevékenységek jelentősen megnövelték a művelődési ház bevételét.

Úgy gondolom, hogy összességében eredményes évet zártunk.

Kérem a tisztelt Képviselő–testületet a beszámoló megvitatására és elfogadására!

Bokod, 2011. június 14.

Tisztelettel:

Major Adrienn

művelődésszervező

1. számú Melléklet

***A 2010 – 2011-ben megvalósult programok a művelődési házban***

2010. szept. 25. Szüreti felvonulás: 156 fő

2010. okt. 22. ünnepség ’56-os forradalomra 120 fő

2010. okt. 26. Ovis bemutatkozunk: 120 fő

2010. nov. 9. Idősek napja 110 fő

2010. nov. 20. Katalin bál 160 fő

2010. dec. 3-17. Adventi programok 60 fő

2010. dec. 17. Falukarácsony 150 fő

2011. febr. 19. Községi farsang 100 fő

2011. márc. 15. 1848-as ünnepség 80 fő

2011. márc. 18. Filmhatás komolyzenei koncert 50 fő

2011. ápr. 2. Óvodás bál 100 fő

2011. ápr. 9. Kistérségi borverseny 70 fő

2011. ápr. 25. Húsvéti együttlét 150 fő

2011. máj. 29. Gyereknap 110 fő

2011. jún. 13. Evangélikus nap 250 fő